Ons kies die stories wat ons pas | Netwerk24
Whiteley het nog nie WB-droom laat vaar
Warren Whiteley dink niks verder as die volgende vyf minute wanneer dit by sy rugbyloopbaan kom nie.
Wie gaan volgende boks teen Manny?
Die bokswêreld is aan die gons oor wie die wonderbaarlike Manny Pacquiao se volgende teenstander kan wees ná sy merkwaardige oorwinning die naweek oor Keith Thurman in Las Vegas.
Chester werf top-skolespelers vir UWK
Die 48-jarige Williams is die afrigter van UWK se rugbyspan wat in 2020 vir die tweede jaar in die Varsitybeker-reeks gaan deelneem.
Trump vergader met Google, Intel oor Huawei
Pres. Donald Trump het Maandag met sewe tegnologiemaatskappye vergader om Amerikaanse sanksies teen Huawei, en die pad vorentoe te bespreek.
Zambiese regering kry bloedneus in SA hof oor myn
Die Zambiese regering moet onmiddellik ophou met die likwidasie van Vedanta Resources se Konkola-kopermyn, is Dinsdag in die hooggeregshof in Johannesburg beslis.
Daar is vrae oor “net” sowat R40 miljard wat die Openbare Beleggingskorporasie (OBK) belê het.
3 krisisse wag op Boris Johnson
Wie is Boris Johnson, die man wat pas as leier van die Britse Konserwatiewe Party – en dus premier – aangewys is? Wat kan van hom verwag word? Leopold Scholtz soek na antwoorde.
Besoek kunstenaars se ateljees op Riebeek-dorpe
Die komende langnaweek in Augustus word die vierde Solo Studios op die dorpe Riebeek-Kasteel en Riebeek-Wes in die Swartland aangebied.
LUISTER: Dana ontmoet vir Joost
In Dana Snyman se reisjoernaal, Op pad, beskryf hy ’n Joost-aand waarop geld vir Joost van der Westhuizen se J9-stigting en vir mense wat aan motorneuronsiekte (MNS) ly, ingesamel is. Joost was dié aand ook daar.
Ons kies die stories wat ons pas
Deur Kay-Ann van Rooyen 02 September 2018 00:02
Tinus Horn se vierde roman het nie ’n netjiese begin, middel en einde nie, en tog het dié onderhoudende vervlegting van miljarde ‘morsige stories’ Kay-Ann van Rooyen enduit aan die lees gehou.
Wat het geword van Dinsdag?deur Tinus Horn. Uitgewer: Human & Rousseau. Prys: R285.
Wanneer ’n mens op ’n punt kom waar jy bestek moet opneem van jou lewe, kry jy gewoonlik beter perspektief as jy genoeg afstand plaas tussen jou en jou tuisland. Dit is presies dié bootjie waarin Joe, ’n 37-jarige Suid-Afrikaner, hom bevind wanneer hy net voor die wisseling van die millennium in New York aankom.
Op sy eerste dag in die jeughostel waar hy tuisgaan, “loop [hy] hom in sy verlede en sy toekoms vas” wanneer ’n ou liefde, Nina, hom met ’n blitsbesoek verras en hy ook ’n landgenoot, die verloopte Jood Michael, ontmoet.
Die leser leer Joe ken deur terugflitse na sy grootwordjare in Suid-Afrika tydens die apartheidsjare; sy studentedae op Wits, waar hy kuns studeer en vir Nina ontmoet het; en sy “loopbaan” ná universiteit.
Daar is etlike tydspronge, want Joe se gedagtegang word maklik onderbreek en dan verander die storie skielik van koers. Só vervleg die skrywer nie net verskillende verhaallyne nie, maar hy kry dit terselfdertyd reg om die spanning te behou én jou te laat aanhou lees om uit te vind waarheen ’n spesifieke verhaallyn gaan.
Om terug te keer na Joe se loopbaan: Hy het 15 jaar as kunsvervalser gewerk en vir ’n galery-eienaar en sy vennoot skilderye gemaak wat hulle dan as die werk van minder bekende groot skilders verkoop het. Hy het sakke vol geld gemaak en baie rondgetrek, wat natuurlik nie bevorderlik is om verhoudings te bou en familiebande te onderhou nie.
Wat het geword van Dinsdag? het nie ’n netjiese begin, middel en einde nie. Soos Joe self waarsku: “Die lewe is miljarde stories wat mekaar se wentelbane kruis . . . Ek glo in morsige stories sonder enige betekenis, want hulle strook met my ervaring van die lewe.”
Tinus Horn is benewens joernalis, animasiekunstenaar en skrywer van die romans Droster (1996), Bomskok (2013) en Boas Mei is verward (2015) ook ’n kunstenaar wat duidelik sy kunsgeskiedenis ken. Sy verwysings na bekende skilderye en Joe se besoeke aan die Metropolitan Museum of Art in New York en die National Gallery of Art in Washington prikkel ’n mens se verbeelding en noop jou om die werke te gaan naslaan. Vir dié doel het die skrywer selfs ’n inspirasiebord op Pinterest geskep waar lesers kan gaan kyk hoe die kunswerke lyk wat in die roman ter sprake kom.
Die galeryvennoot Elrike, vlymskerp en ’n meestermanipuleerder, is ’n karakter wat jou bybly. Hoewel Horn die verhaal vanuit Joe se oogpunt vertel, moet die leser fyn oplet om te onderskei tussen die waarheid, die leuens wat Elrike vertel asook Joe se eie verdigsels, soos vals herinneringe ten einde skuldgevoelens te onderdruk, wat hy mildelik verkondig met die hulp van alkohol. Aan die ander kant, sê hy, “die stories wat ek wil vergeet, is dié wat ek die beste onthou”.
Wat het geword van Dinsdag? het nie ’n netjiese begin, middel en einde nie. Soos Joe self waarsku: “Die lewe is miljarde stories wat mekaar se wentelbane kruis . . . Ek glo in morsige stories sonder enige betekenis, want hulle strook met my ervaring van die lewe.” Die skrywer raak temas aan soos ontworteling, selfontdekking, heimwee, verlies en ’n soeke na betekenis. Daar is die vooruitsig van geluk, want deur Michael ontmoet Joe ’n Mexikaanse vrou wat hom die geleentheid bied om vir homself ’n nuwe storie te skep. Al hierdie “morsige stories” is vaardig vervleg om ’n onderhoudende verhaal te vertel wat lekker lees – let net op die waarskuwings en wenke wat Joe subtiel laat val.
Kay-Ann van Rooyen is ’n vryskut-teksredakteur van die Paarl.
Meer oor: Boek | Roman | Resensie
Herrie oor 2 Mej. SA-finaliste ‘plus-grootte’ genoem word